kirjaamo@tem.fi

piia.rekila@tem.fi

Viite Lausuntopyyntö TEM/767/00.04.01/2012

Ehdotus Kilpailuviraston, Kuluttajaviraston ja Kuluttajatutkimuskeskuksen yhdistämisestä

Teknologian ja innovaatioiden kehittämiskeskus Tekes esittää lausuntonaan seuraavat näkemykset:

Kuluttajan tarpeiden, arvojen, arvostusten ja käyttäytymisen arviointi sekä saadun tiedon hyödyntäminen innovaatiotoiminnassa on yksi keskeisimmistä menestystekijöistä globaalissa markkinaympäristössä. Kuluttajan siirtäminen rajapinnasta keskiöön on näkökulmamuutos, joka ei ole suomalaisen liiketoimintakulttuurin suurimpia vahvuuksia tällä hetkellä. Yksinkertaistaen - osamme hyvin business to business -liiketoiminnan, mutta business to consumer –osaaminen on vielä kehittymässä. Lisäksi kuluttajatutkimuksessa on luotu osaamista, jota voidaan myös hyödyntää ja soveltaa yritysten välisessä liiketoiminnassa **Suomen tavoittelema kansainvälinen kasvu edellyttää elinkeinoelämämme kilpailukyvyn vahvistamista kuluttajalähtöisessä ajattelussa.** Näin kulutus – ja kuluttajatutkimuksella on merkittävä rooli tämän päivän ja tulevaisuuden innovaatiopolitiikan toteutuksessa ja suomalaisen elinkeinoelämän kilpailukyvyn lisäämisessä.

Tekesin strategiassa asiakas- ja kuluttajalähtöisyyden edistäminen on keskeinen tavoite. Kuluttajatutkimuskeskuksessa (KTK) on hyvää osaamista sekä innovaatiopolitiikan että elinkeinoelämää palvelevan tutkimuksen alueella. Tekesillä on ollut monipuolinen ja hyvä yhteistyö KTK:n kanssa vuodesta 2001.

Kuluttajatutkimuksen turvaaminen, monipuolistaminen ja kehittyminen sekä kuluttajaa että elinkeinoelämää palvelevaan suuntaan on innovaatiotoiminnan avainlähteitä.

Teknologian ja innovaatioiden kehittämiskeskus Tekes

*(Asiakirja allekirjoitettu sähköisesti)*

Riikka Heikinheimo

Johtaja